Document ID: 31994R2774

ΚΑΝΟΝΙΣΜΟΣ (ΕΚ) αριθ. 2774/94 ΤΗΣ ΕΠΙΤΡΟΠΗΣ της 14ης Νοεμβρίου 1994 περί επαναφοράς της εισπράξεως τελωνειακών δασμών για ορισμένα προϊόντα του κωδικού ΣΟ 8544, καταγωγής Κίνας, δικαιούχου των προβλεπόμενων στον κανονισμό (ΕΟΚ) αριθ. 3831/90 του Συμβουλίου δασμολογικών προτιμήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3831/90 του Συμβουλίου της 20ής Δεκεμβρίου 1990 περί εφαρμογής των γενικευμένων δασμολογικών προτιμήσεων κατά το έτος 1991 για ορισμένα βιομηχανικά προϊόντα καταγωγής αναπτυσσόμενων χωρών (1), που παρατάθηκε, για το 1994, με τον κανονισμό (ΕΚ) αριθ. 3668/93 (2), και ιδίως το άρθρο 9,
Εκτιμώντας:
ότι, με βάση το άρθρο 1 του κανονισμού (ΕΟΚ) αριθ. 3831/90, ορισμένα προϊόντα καθεμίας από τις χώρες καταγωγής και εδάφη που αναφέρονται στο παράρτημα ΙΙΙ, για την περίοδο από 1ης Ιoυλίου μέχρι 31 Δεκεμβρίου 1994, απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 8-
ότι, σύμφωνα με το εν λόγω άρθρο 8, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες σε μία περιοχή της Κοινότητας, η είσπραξη τελωνειακών δασμών δύναται να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη- ότι, για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 6,615 % των συνολικών εισαγωγών το 1988 στην Κοινότητα προϊόντων καταγωγής τρίτων χωρών-
ότι, για τα προϊόντα του κωδικού ΣΟ και καταγωγής που εμφαίνονται στον κατωτέρω πίνακα, η βάση αναφοράς διαμορφώνεται στα επίπεδα που αναφέρονται στον ίδιο πίνακα:
8544 Κίνα 9 972
ότι, στις 11 Σεπτεμβρίου 1994, οι εισαγωγές των εν λόγω προϊόντων στην Κοινότητα, καταγωγής Κίνας, ανέρχονται δια καταλογισμού στο ύψος της εν λόγω βάσεως αναφοράς- ότι η ανταλλαγή πληροφοριών στην οποία προέβη η Επιτροπή, έδειξε ότι η διατήρηση του προτιμησιακού καθεστώτος απειλεί να προκαλέσει οικονομικές δυσχέρειες σε μία περιοχή της Κοινότητας- ότι ενδείκνυται, κατά συνέπεια, να επαναφερθούν οι τελωνειακοί δασμοί για τα εν λόγω προϊόντα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από τις 19 Νοεμβρίου 1994, η είσπραξη δασμών, που είχε ανασταλεί για την περίοδο από 1ης Ιουλίου μέχρι 31 Δεκεμβρίου 1994, με βάση τον κανονισμό (ΕΟΚ) αριθ. 3831/90, επαναφέρεται κατά την εισαγωγή στην Κοινότητα, των ακόλουθων προϊόντων:
8544 Σύρματα, καλώδια (στα οποία περιλαμβάνονται και τα ομοαξονικά καλώδια) και άλλοι αγωγοί με ηλεκτρική μόνωση (έστω και βερνικωμένα ή ανοδικώς οξειδωμένα), εφοδιασμένα ή όχι με τεμάχια σύνδεσης. Καλώδια από οπτικές ίνες, που αποτελούνται από ίνες επενδυμένες καθεμία χωριστά, έστω και αν φέρουν ηλεκτρικούς αγωγούς ή είναι εφοδιασμένα με τεμάχια σύνδεσης: Κίνα Σύρματα για περιτύλιξη: 8544 11 Από χαλκό: 8544 11 10 Σμαλτωμένα ή βερνικωμένα 8544 11 90 Άλλα 8544 19 Άλλα: 8544 19 10 Σμαλτωμένα ή βερνικωμένα 8544 19 90 Άλλα 8544 20 00 Καλώδια ομοαξονικά και άλλοι ομοαξονικοί ηλεκτρικοί αγωγοί 8544 30 Δέσμες από σύρματα για αναφλεκτήρες και άλλες δέσμες από σύρματα των τύπων που χρησιμοποιούνται στα μεταφορικά μέσα: 8544 30 10 Που προορίζονται για πολιτικά αεροσκάφη (1) 8544 30 90 Άλλα Άλλοι ηλεκτρικοί αγωγοί, για τάσεις που δεν υπερβαίνουν τα 80 V: 8544 41 Που έχουν εφοδιαστεί με τεμάχια σύνδεσης: 8544 41 10 Των τύπων που χρησιμοποιούνται για τηλεπικοινωνίες 8544 41 90 Άλλοι 8544 49 Άλλοι: 8544 49 20 Των τύπων που χρησιμοποιούνται για τηλεπικοινωνίες 8544 49 80 Άλλοι Άλλοι ηλεκτρικοί αγωγοί, για τάσεις που υπερβαίνουν τα 80 V αλλά δεν υπερβαίνουν τα 1 000 V: 8544 51 00 Που φέρουν τεμάχια σύνδεσης 8544 59 Άλλοι: 8544 59 10 Σύρματα και καλώδια, με διάμετρο του άκρου που υπερβαίνει τα 0,51 mm Άλλοι: 8544 59 20 Για τάσεις 1 000 V 8544 59 80 Για τάσεις που υπερβαίνουν τα 80 V αλλά δεν υπερβαίνουν τα 1 000 V 8544 60 Άλλοι ηλεκτρικοί αγωγοί, για τάσεις που υπερβαίνουν τα 1 000 V: 8544 60 10 Με αγωγό από χαλκό 8544 60 90 Με άλλους αγωγούς
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Νοεμβρίου 1994.

Labels: 18
3
1